**Analýza vplyvov na podnikateľské prostredie**

**Názov materiálu:**

Nariadenie vlády Slovenskej republiky, ktorým sa mení a dopĺňa nariadenie vlády Slovenskej republiky č. 152/2013 Z. z. o podmienkach poskytovania podpory v poľnohospodárstve formou prechodných vnútroštátnych platieb v znení neskorších predpisov

**Predkladateľ:**

Ministerstvo pôdohospodárstva a rozvoja vidieka Slovenskej republiky

**3.1 Náklady regulácie**

***3.1.1 Súhrnná tabuľka nákladov regulácie***

*Tabuľka č. 1: Zmeny nákladov (ročne) v prepočte na podnikateľské prostredie (PP), vyhodnotenie mechanizmu znižovania byrokracie a nákladov.*

*Nahraďte rovnakou tabuľkou po vyplnení Kalkulačky nákladov podnikateľského prostredia, ktorá je povinnou prílohou tejto analýzy a nájdete ju na* [*webovom sídle MH SR*](https://www.mhsr.sk/podnikatelske-prostredie/lepsia-regulacia/regulacne-zatazenie/kalkulacka-nakladov-regulacie)*, (ďalej len „Kalkulačka nákladov“):*

|  |  |  |
| --- | --- | --- |
| ***TYP NÁKLADOV*** | **Zvýšenie nákladov v € na PP** | **Zníženie nákladov v € na PP** |
| *A. Dane, odvody, clá a poplatky*,*ktorých cieľom je znižovať negatívne externality* | *0* | *0* |
| *B. Iné poplatky* | *0* | *0* |
| *C. Nepriame finančné náklady* | *0* | *0* |
| *D. Administratívne náklady* | *0* | *12 591,00* |
| ***Spolu = A+B+C+D*** | ***0*** | ***12 591,00*** |
| ***z toho*** |  |  |
| *E. Vplyv na mikro, malé a stredné podniky* | *0* | *0* |
| *F. Úplná harmonizácia práva EÚ* | *0* | *0* |
|  | | |
| ***VÝPOČET mechanizmu znižovania byrokracie a nákladov*** | ***IN*** | ***OUT*** |
| ***G. Náklady okrem výnimiek = B+C+D-F*** | ***0*** | ***12 591,00*** |

***3.1.2 Výpočty vplyvov jednotlivých regulácií na zmeny v nákladoch podnikateľov***

*Tabuľka č. 2: Výpočet vplyvov jednotlivých regulácií (nahraďte rovnakou tabuľkou po vyplnení Kalkulačky nákladov):*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **P.č.** | **Zrozumiteľný a stručný opis regulácie vyjadrujúci dôvod zvýšenia/zníženia nákladov na PP** | **Číslo normy**  (zákona, vyhlášky a pod.) | **Lokalizácia** (§, ods.) | **Pôvod regulácie:**  SK/EÚ úplná harm./EÚ harm. s možnosťou voľby | **Účinnosť**  **regulácie** | **Kategória dotk. subjektov** | **Počet subjektov v dotk. kategórii** | **Počet subjektov MSP v dotk. kategórii** | **Vplyv na 1 podnik. v €** | **Vplyv na kategóriu dotk. subjektov v €** | **Druh vplyvu**  In (zvyšuje náklady) /  Out (znižuje náklady) |
| 1. | Zníženie administratívnej záťaže, t. j. zrušenie zasielania zoznamu zvierat ako prílohy k žiadosti o vnútroštátnu platbu na dojčiace kravy (stav k dátumu podania žiadosti) a ovce a kozy (stav ku dňu podania žiadosti) | Nariadenie vlády Slovenskej republiky, ktorým sa mení a dopĺňa nariadenie vlády Slovenskej republiky č. 152/2013 Z. z. o podmienkach poskytovania podpory v poľnohospodárstve formou prechodných vnútroštátnych platieb v znení neskorších predpisov | § 5 | EÚ harmonizácia s možnosťou voľby | 01.01.2023 | Žiadateľ v zmysle podmienok uvedených v návrhu nariadenia vlády | 2461 | N | 5 | 12591,00 | Out (znižuje náklady) |

***Doplňujúce informácie k spôsobu výpočtu vplyvov jednotlivých regulácií na zmenu nákladov***

*Osobitne pri každej regulácii s vplyvom na PP zhodnotenom v tabuľke č. 2 uveďte doplňujúce informácie tak, aby mohol byť skontrolovaný spôsob a správnosť výpočtov. Uveďte najmä, ako ste vypočítali vplyvy a z akého zdroja ste čerpali početnosti (uveďte aj link na konkrétne štatistiky, ak sú dostupné na internete). Jednotlivé regulácie môžu mať jeden alebo viac typov nákladov (A. Dane, odvody, clá a poplatky, ktorých cieľom je znižovať negatívne externality, B. Iné poplatky, C. Nepriame finančné náklady, D. Administratívne náklady). Rozčleňte ich a vypočítajte v súlade s metodickým postupom.*

Úpravou nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 152/2013 Z. z. o podmienkach poskytovania podpory v poľnohospodárstve formou prechodných vnútroštátnych platieb v znení neskorších predpisov dôjde k zníženiu **administratívnych nákladov pre žiadateľov** v zmysle podmienok uvedených v návrhu v poľnohospodárstve formou prechodných vnútroštátnych platieb, konkrétne odstránením zasielania povinnej prílohy (zoznamu zvierat) k žiadosti o platbu podľa § 5 a zavedeniu automatického systému žiadostí. Automatický systém žiadostí zabezpečí, že údaje požadované zo strany Pôdohospodárskej platobnej agentúry sú k dispozícii z úradnej počítačovej databázy Centrálnej evidencie hospodárskych zvierat. V dôsledku modifikácie administratívneho procesu dôjde k zníženiu nákladov v kategórii dotknutých subjektov o 12 591,00 €. Uvedený objem znížených nákladov bol kvantifikovaný ako súčin nasledujúcich vstupných údajov:

* počet subjektov v dotknutej kategórii – 2 461 žiadateľov v zmysle podmienok uvedených v návrhu za rok 2021; zdroj: Výročná správa PPA za rok 2021, <https://www.apa.sk/vyrocne-spravy-ppa> (str. 9),
* vplyv na 1 podnik v € – hodnota 9,82 € na podnik predstavuje úplné hodinové náklady práce za odvetvie poľnohospodárstva, lesníctva a rybolovu v roku 2020 (podľa ŠÚ SR, údaje za rok 2021 budú aktualizované v novembri 2022). Časovú náročnosť zrušenej povinnosti poskytovať zoznam zvierat k žiadosti o platbu odhadujeme na 30 minút (0,5 hodiny). Vychádzajúc z uvedeného, hodnota znížených nákladov na podnik predstavuje 5,00 € ročne.

<http://datacube.statistics.sk/#!/view/sk/VBD_SLOVSTAT/np2008rs/v_np2008rs_00_00_00_sk>

**3.2 Vyhodnotenie konzultácií s podnikateľskými subjektmi pred predbežným pripomienkovým konaním**

Predbežná informácia bola uverejnená na portáli Slov-lex pod číslom PI/2022/68. Podklad na konzultácie bol zároveň uverejnený dňa 07. 04. 2022 na webovom sídle predkladateľa s dobou trvania konzultácií od 07. 04. 2022 do 07. 05. 2022. O konzultáciu nepožiadali žiadne subjekty.

**3.3 Vplyvy na konkurencieschopnosť a produktivitu**

*Dochádza k vytvoreniu resp. k zmene bariér na trhu?*

*Bude sa s niektorými podnikmi alebo produktmi zaobchádzať v porovnateľnej situácii rôzne (napr. špeciálne režimy pre mikro, malé a stredné podniky tzv. MSP)?*

*Ovplyvňuje zmena regulácie cezhraničné investície (príliv/odliv zahraničných investícií resp. uplatnenie slovenských podnikov na zahraničných trhoch)?*

*Ovplyvní dostupnosť základných zdrojov (financie, pracovná sila, suroviny, mechanizmy, energie atď.)?*

*Ovplyvňuje zmena regulácie inovácie, vedu a výskum?*

*Ako prispieva zmena regulácie k cieľu Slovenska mať najlepšie podnikateľské prostredie spomedzi susediacich krajín EÚ?*

***Konkurencieschopnosť:***

*Na základe uvedených odpovedí zaškrtnite a popíšte, či materiál konkurencieschopnosť:*

*☐ zvyšuje  nemení ☐ znižuje*

***Produktivita:***

*Aký má materiál vplyv na zmenu pomeru medzi produkciou podnikov a ich nákladmi?*

*Na základe uvedenej odpovede zaškrtnite a popíšte, či materiál produktivitu:*

*☐ zvyšuje  nemení ☐ znižuje*

**3.4 Iné vplyvy na podnikateľské prostredie**

*Ak má materiál vplyvy na PP, ktoré nemožno zaradiť do predchádzajúcich častí, či už pozitívne alebo negatívne, tu ich uveďte. Patria sem:*

1. *sankcie alebo pokuty, ako dôsledok porušenia právne záväzných ustanovení;*
2. *vplyvy súvisiace so žiadosťami o alebo prijímaním dotácií, fondov, štátnej pomoci a čerpaním iných obdobných foriem podpory zo strany štátu, keďže sú sprievodným javom uchádzania sa či získania benefitov, na ktoré nie je právny nárok priamo zo zákona, ale vzniká na základe prejavu vôle dotknutého subjektu;*
3. *regulované ceny podľa zákona č. 18/1996 Z. z. o cenách;*
4. *iné vplyvy, ktoré predpokladá materiál, ale nemožno ich zaradiť do častí 3.1 a 3.3.*

Návrhom nariadenia vlády sa mení a dopĺňa nariadenie vlády Slovenskej republiky č. 152/2013 Z. z. o podmienkach poskytovania podpory v poľnohospodárstve formou prechodných vnútroštátnych platieb. Návrhom nariadenia vlády sa predpokladajú priame pozitívne a nepriame negatívne vplyvy na podnikateľské prostredie. Pozitívne vplyvy spočívajú v podobe znižovania administratívnej záťaže a v možnosti poskytovať prechodnú vnútroštátnu pomoc za určitých podmienok a obmedzení, v niektorých sektoroch poľnohospodárstva, ktorým sa udeľovala prechodná vnútroštátna pomoc v období rokov 2015 – 2022, aj v období rokov 2023 – 2027. Za týmto účelom sa návrhom nariadenia vlády stanovujú pravidlá vzťahujúce sa na podporu financovanú zo zdrojov štátneho rozpočtu formou prechodných vnútroštátnych platieb vymedzených v strategickom pláne spoločnej poľnohospodárskej politiky, ktorý schváli Európska komisia. Nepriamy negatívny vplyv predstavujú maximálne limity na dobytčie jednotky v zmysle nariadenia (ES) č. 73/2009 v platnom znení. V tejto súvislosti je však nutné konštatovať, že tieto limity sa uplatnia iba v prípadoch vymedzených navrhovanou právnou úpravou.